Barn med denne tilstanden får veldig ofte skader i og rundt munnhulen fordi de biter seg selv i leppene og tunga. De er også svært utsatte for benbrudd. Det har i tillegg blitt rapportert om barn med CIP som har fått hornhinneskader som et resultat av et eller flere fremmedlegemer i øyet, som barnet ikke reagerer på. Et lite barn med CIP som ikke er blitt gammel nok til å kunne kommunisere ordentlig, er i spesielt stor fare og må observeres svært nøye.